|  |  |
| --- | --- |
| Numri i lëndës: | 2018:025957 |
| Datë: | 06.08.2018 |
| Numri i dokumentit: | 00097217 |

**P nr.623/13**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit A. N, sipas aktakuzës së PTH-së D.P. në Pejë PP/II. nr.1652/17 të dt.05.6.2017 për shkak të veprave penale : të sulmit nga neni 187 par 1 të KPRK-së dhe vepër penale : asgjësim apo dëmtim i pasurisë nga neni 333 par 1 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit A.N dhe të prokurorit të shtetit Suada Hamza , me dt.06.8.2018 ka marrë dhe botërisht ka shpallë këtë :

**AK T GJ Y K I M**

**I pandehuri A. N i lindur me dt. në fsh. R. e A. K e P tani me vendbanim në P rruga K e K pa nr. , i biri Zh dhe nënës R e gjinisë Q, Shqiptar, shtetas i Republikës së Kosovës, gjendet në liri.**

**ËSHTË FAJTOR**

**Për shkak se :**

1. Me dt. 23.8.015 rreth orës 09:10 në rrugën K e K lagja B , në P , me dashje ka përdorë forcë fizike ndaj të dëmtuarit A.N , të cilin e ka vëlla , në atë mënyrë që ditën kritike pas një mosmarrëveshje të atëçastshme që kanë pasur ndërmjet vete, në vendin e lartcekur përderisa i dëmtuari ishte duke biseduar me avokatin të cilin para disa viteve e kishte ngarkuar lidhur me çështjen për ndarjen e tokës së përbashkët , të familjes së tyre , vjen i pandehuri ku fillimisht fillon të fjaloset ,e të dëmtuarin duke e goditur me grusht në fytyrë.

-me çka ka kryer vepër penale: të sulmit nga neni 187 par 1 të KPRK-së

II. Me dt. 23.8.2015, rreth orë 09:10 , 09:10 në rrugën K e K lagja B , në P , me dashje ka dëmtuarit pasurinë e luajtshme pronë e të dëmtuarit A. N, të cilin e ka vëlla , në atë mënyrë që ditën kritike pas një mosmarrëveshje dhe sulmit që kanë pasur , në mënyrën e përshkruar sikurse në dispozitivin e I të kësaj aktakuze , më pas i pandehuri në shenjë hakmarrje me një sëpatë e ka dëmtuar biçikletën, pronë e të dëmtuarit , me ç’ rast të njëjtit i shkakton dëme materiale.

-me çka ka kryer vepër penale : asgjësimi apo dëmtim i pasurisë të KPRK-së.

Prandaj gjykata të pandehurit konform nenit 41, 42, 49, 50,51,52, dhe nenit 187 par 1 nenit 333 par 1 të KPRK-së. I SHQIPTON

**DËNIM TË KUSHTËZUAR**

1. Për veprën e parë penale ia përcakton dënimin me burg në kohëzgjatje prej 4 muajsh, e të cilin dënim i pandehuri fare nuk do ta vuaj nëse në afat prej 1 (një) vitesh nuk kryen ndonjë vepër tjetër penale .
2. Për veprën e dytë penale ia përcakton dënimin me burg në kohëzgjatje prej 6 muajsh, e të cilin dënim i pandehuri fare nuk do ta vuaj nëse në afat prej 1 (një) vitesh nuk kryen ndonjë vepër tjetër penale .

Gjyqtari konform nenit 80 par 1 të KPRK-së të pandehurit i shqipton :

**DËNIMIN UNIK**

Në atë mënyrë që të pandehurit për të dy veprat penale ia përcakton dënimin me burg në kohëzgjatje prej 6 muajsh, e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

Obligohet i pandehuri që në emër të paushallit gjyqësorë të paguaj shumën prej 20 euro -15 ditë pasi që aktgjykimi të merr formën e prerë .

I dëmtuari për realizmin e kërkesës pasurore juridike udhëzohet në kontest civil.

Shpenzime procedurale nuk ka pasur

**A r s y e t i m**

Prokuroria Themelore në Pejë me dt.05.6.2017 kundër të pandehurit A. N , ka ngritë aktakuzë PP/II. nr.1652/17, për vepra penale : të sulmit nga neni 187 par 1 të KPRK-së dhe vepër penale : asgjësim apo dëmtim i pasurisë nga neni 333 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë i ka pranuar.

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme ,fakti se i pandehuri është paraqitur vullnetarisht në gjykatë vetëm me një njoftim gojor nga policia pasi për të njëjtin paraprakisht ishte lëshuar letër rreshtimi, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së

Vendimi mbi udhëzimin e të dëmtuarës në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë

Nga Gjykata Themelore në Pejë D.P. datë. 06.8.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .